പൊലീസിനെ കുത്തിപ്പരിക്കേല്പിച്ച പ്രതി പിടിയില് ആറ്റിങ്ങല്: പൊലീസിനെ ആക്രമിച്ചതുള്പ്പെടെ നിരവധി കേസുകളിലെ പ്രതി പിടിയില്. വലിയതുറ സ്വദേശിയും അഞ്ചുതെങ്ങ് മാമ്ബള്ളി പുതുമണല് പുരയിടം വീട്ടില് താമസിക്കുന്ന അണ്ണികുമാര് എന്ന സെല്വ44നെയാണ് അറസ്റ്റ് ചെയ്തത്. അഞ്ചുതെങ്ങ്, വലിയതുറ പൊലീസ് സ്റ്റേഷനുകളില് നിരവധി ക്രിമിനല് കേസുകളില് പ്രതിയാണ് സെല്വന്. കഴിഞ്ഞ നവംബറില് അഞ്ചുതെങ്ങ് മാമ്ബള്ളിയില് ആയുധവുമായി നാട്ടുകാരെ ഭീഷണിപ്പെടുത്തുകയും ഉപദ്രവിക്കുകയും ചെയ്യുന്നതായി വിവരം ലഭിച്ചതിനെ തുടര്ന്ന് സ്ഥലത്തെത്തിയ പൊലീസ് പട്രോളിങ് സംഘത്തിലെ പൊലീസുദ്യോഗസ്ഥനെ കുത്തിപ്പരിക്കേല്പിച്ചത് സെല്വനായിരുന്നു. ഇതിനുശേഷം ഒളിവില് കഴിഞ്ഞുവന്ന പ്രതിയെ ജില്ല പൊലീസ് മേധാവിയുടെ നിര്ദേശാനുസരണം വര്ക്കല ഡിവൈ.എസ്.പി നിയാസിെന്റ നേതൃത്വത്തില് അഞ്ചുതെങ്ങ് ഇന്സ്പെക്ടര് ചന്ദ്രദാസ്, എസ്.ഐ. സുനില്കുമാര്, എസ്.സി.പി.ഒമാരായ മനോജ്, ഡീന്, ഷിബു, ഷാന്, സി.പി.ഒ അംജിത് തുടങ്ങിയവര് മാമ്ബള്ളി കടപ്പുറത്ത് നിന്നാണ് അറസ്റ്റ് ചെയ്തത്. കോടതിയില് ഹാജരാക്കി റിമാന്ഡ് ചെയ്തു. വലിയതുറ പൊലീസ് സ്റ്റേഷനിലെ പൊലീസ് ഉദ്യോഗസ്ഥരെ ആക്രമിച്ച സമാനമായ കേസുകള് ഇയാള്ക്കെതിരെ നിലവിലുണ്ട്. കേസുകളില് കോടതിയില് ജാമ്യമെടുത്ത് പിന്നീട് കോടതിയില് ഹാജരാകാതിരിക്കുന്നതും പ്രതിയുടെ പതിവുരീതിയാണെന്ന് പൊലീസ് പറഞ്ഞു.